EkBass/fiwiki-20250220-pages-articles huggingface dataset:
Fortunate Son

Fortunate Son on yhdysvaltalaisen Creedence Clearwater Revival -yhtyeen kappale marraskuussa 1969 julkaistulta albumilta Willy and the Poor Boys. Singlenä se oli julkaistu jo saman vuoden syyskuussa kappaleen ”Down on the Corner” kanssa. Tyylillisesti ”Fortunate Son” on suoraviivainen rock-kappale ja se sijoittui Yhdysvaltain Billboard-listalla sijalle 14. Australiassa sijoitus oli toinen, tosin sijoitus laskettiin yhdessä singlen toisen puolen ”Down on the Corner” kanssa. ==Sanoitus== Yhtyeen laulaja-kitaristi John Fogerty kirjoitti kappaleen noin 20 minuutissa. Hän kirjoitti kappaleen sanoituksen protestiksi sille seikalle, että Vietnamin sotaan lähetettävistä amerikkalaisjoukoista suuri osa oli työväenluokkaisesta taustasta, samalla kun rikkaiden ja poliitikkojen jälkikasvut, tässä tilanteessa onnenpojat, näyttivät usein asemansa vuoksi välttävän palvelukseenastumisen. CCR pääsi esittämään kappaleen Ed Sullivan Show -televisio-ohjelmaan, koska tuottajat eivät tajunneet sen olevan protestilaulu. ==Muita versioita== Cover-version kappaleesta ovat tehneet muun muassa U2, Bruce Springsteen, Kid Rock ja Clutch. Suomeksi kappaleen esitti nimellä ”Onnenpoika” Kari Peitsamo Revival CCR-käännöksiä sisältävällä albumillaan Jokivarren jytäorkesteri (1982). == Lähteet == Luokka:Creedence Clearwater Revivalin kappaleet Luokka:Vuoden 1969 kappaleet Luokka:Protestilaulut Luokka:Sodanvastaiset laulut
Gacy (elokuva)

Gacy on vuonna 2003 valmistunut suoraan DVD-levitykseen tehty yhdysvaltalainen kauhuelokuva. Elokuva perustuu tositapahtumiin ja sen on ohjannut Clive Saunders ja käsikirjoittanut Saunders yhdessä David Birken kanssa. Elokuvan päähenkilö on John Wayne Gacy-niminen yhdysvaltalainen sarjamurhaaja, jota näyttelee Mark Holton. John Wayne Gacy oli nuoria miehiä murhaava sarjamurhaaja, joka pukeutui välillä klovniksi. ==Juoni== Elokuva kertoo John Wayne Gacysta (Mark Holton), joka vaikuttaa päällisin puolin mallikansalaiselta. Hän viihdyttää paikallisessa sairaalassa sairaita lapsia esiintymällä klovnina, ja on muutenkin ihan mukavanoloinen ihminen. Elokuvassa paljastuu, että Gacyllä on salaisuus: hän houkuttelee nuoria miehiä taloonsa ja murhaa heidät sadomasokistisen kidutuksen jälkeen. Gacy hautasi ruumiit talonsa alle samalla kun asui siellä vaimonsa ja lastensa kanssa. ==Näyttelijät== ==Katso myös== * John Wayne Gacy * Elokuvan arvostelu Leffatykissä Luokka:Vuoden 2003 yhdysvaltalaiset elokuvat Luokka:Yhdysvaltalaiset kauhuelokuvat Luokka:Yhdysvaltalaiset rikosdraamaelokuvat Luokka:Sarjamurhaajaelokuvat Luokka:Yhdysvaltalaiset elämäkertaelokuvat Luokka:Suoraan videolle julkaistut elokuvat
Pursimiehen pilli

Pursimiehen pilli eli puosunpilli on metallinen pilli, jota käytetään merellä erityistarkoituksiin. Sitä kannetaan kaulaketjussa tai erityisessä kaulapunoksessa. Purjelaivoilla pilliä käytettiin merkinantoon: sen ääni kantautui melunkin läpi kauas ja oli siis erittäin toimiva. Siitä tuli jo varsin varhaisessa vaiheessa pursimiehen tunnus ja työkalu. Samoin jo varhain pursimiehen pillistä tuli kunnianosoituksen väline, pilleillä säestettiin laivastojen eri seremonioita. == Aiheesta muualla == * Pursimiespillin historiaa. * Pursimiespillin käyttöopas * Pursimiespillin käyttöopas Luokka:Puhallinsoittimet
Alp Grüm

400px | thumb| Alp Grümin aseman kivirakenteinen wc (edessä) ja asemarakennus (takana) Alp Grüm on rautatieasema Graubündenin kantonissa, itäisessä Sveitsissä Berninasolan eteläpuolella, 2 091 metrin korkeudessa. Asema sijaitsee Poschiavon kunnassa, Rhätische Bahnin rataverkossa, Berninan rautatien varrella, Ospizio Berninan ja Poschiavon asemien välillä. Asemarakennuksessa on odotushuone, ravintola ja hotelli. Asemalle ei ole tieyhteyttä. == Lähteet == * Eisenbahnatlas Schweiz. Verlag Schweers + Wall GmbH 2004. ISBN 3-89494-122-7 * Rhätischen Bahnin kotisivut == Aiheesta muualla == * Alp Grümin asemahotellin sivut * Aseman esittely matkailusivuilla * Sveitsin julkisen liikenteen aikataulu nro 950 * Vanhoja postikorttikuvia Alp Grümistä Tiedosto:Bild_Lagh_da_Pal%C3%BC.jpg | Alp Grüm sijaitsee Alppien etelärinteellä Lagh da Palü -patojärven yläpuolella Tiedosto: 2007-07-25 Alp Grüm 02.jpg | Näkymä Alp Grümistä Val Poschiavon laaksoon, Palü-jäätikölle ja Piz Palü -vuorelle Tiedosto: Alp grum.jpg | Serpentiinikäännös Berninan rautatiellä, Alp Grümin asemalla Tiedosto: Alpgruem16.jpg | Vanha Alp Grümin asema Palü-jäätikön alapuolella 1900-luvun alussa Luokka:Poschiavo Luokka:Sveitsin rautatieliikennepaikat
Cannibal Corpse (albumi)

__NOTOC__ Cannibal Corpse on samannimisen yhdysvaltalaisen death metal -yhtyeen demo, joka julkaistiin 2. toukokuuta 1989. Demo on yhtyeen ensimmäisen kokopitkän albumin Eaten Back to Life edeltäjä, jota varten demon kappaleet äänitettiin myöhemmin uudelleen. Vaikka demon oikea otsikko on yksinkertaisesti "Cannibal Corpse", demoa on yleisesti nimitetty nimellä "A Skull Full of Maggots" tai yksinkertaisesti "demoksi" yhtyeen fanien ja keräilijöiden keskuudessa. Kasetin kannessa on valokuva yhtyeestä ja toiselle puolelle piirretyn "logon" on piirtänyt Chris Barnes. Demo itsessään on esillä Cannibal Corpsen vuoden 2003 musiikkiboksilla 15 Year Killing Spreellä. == Kappaleet == # # # # # == Lähteet == Luokka:Cannibal Corpsen albumit Luokka:Vuoden 1989 albumit
Frank James

Alexander Franklin "Frank" James (10. tammikuuta 1843 – 18. helmikuuta 1915) oli yhdysvaltalainen lainsuojaton. Hän oli Jesse Jamesin isoveli. Frank James syntyi Kearneyssa, Missourissa baptistipapin perheeseen. Hän värväytyi etelävaltioiden armeijaan 18-vuotiaana ja taisteli Yhdysvaltain sisällissodassa. Hänet pakotettiin vaihtamaan välillä puolta ja liittymään Pohjoisvaltioiden joukkoihin, mutta hän pakeni ja liittyi William Quantrillin sisseihin. Myöhemmin hän liittyi veljensä Jessen kanssa William T. "Bloody Bill" Andersonin joukkoon. Sodan jälkeen Frank ja Jesse perustivat rosvojoukon, joka ryösti pankkeja ja junia. Jessen ampui Bob Ford 1882 ja Frank antautui seuraavana vuonna. Loppuelämänsä aikana Frank teki eri töitä, kuten mm. toimi kenkäkaupustelijana. ==Frank James elokuvissa== * 1939, Henry Fonda näytteli Frank Jamesia ja Tyrone Power oli Jesse James elokuvassa Jesse James – suuri seikkailija * 1940, Henry Fonda oli jälleen Frank James edellisen jatko-osassa Frank Jamesin paluu * 1949, Tom Tyler oli Frank James elokuvassa Yksinäinen seikkailija ("I Shot Jesse James") (Samuel Fullerin esikoisteos) * 1980, Stacy Keach esitti Frank Jamesia elokuvassa Lainsuojattomat ("The Long Riders", Walter Hill), jengin neljää veljesparia näytteli neljä oikeaa veljesparia. * 1986, Johnny Cash oli Frank James TV- elokuvassa The Last Days of Frank and Jesse James (William A. Graham ohjaus)The Last Days of Frank and Jesse James IMDB:ssä * 2001, Gabriel Macht esitti Frank Jamesia elokuvassa American Outlaws (ohj. Les Mayfield). * 2007, Sam Shepard oli Frank James elokuvassa Jesse Jamesin salamurha pelkuri Robert Fordin toimesta. Henkilökuvaa pidetään tarkimpana mahdollisena Jamesin veljesten tarinana. ==Lähteet== Luokka:Villin lännen henkilöt Luokka:Vuonna 1843 syntyneet Luokka:Vuonna 1915 kuolleet
Mark Feldman

Mark Feldman (s. 1955 Chicago, Illinois) on jazzviulisti. Hänellä on klassinen koulutus. Hän on osallistunut useisiin John Zornin projekteihin ja ollut jäsenenä Arcado String Triossa. Hän on esiintynyt myös muiden muassa Pharoah Sandersin, Ray Andersonin ja Bill Frisellin kanssa. Hän on ollut mukana esimerkiksi Lee Konitzin, They Might Be Giantsin, Willie Nelsonin, Johnny Cashin ja Jimmy Swaggartin levytyksillä. Hän oli aiemmin studiomuusikkona Nashvillessä.Allmusic.com: Mark Feldman > Biography Vuosina 1994–1995 Down Beat -jazzlehti äänesti Feldmanin "laajempaa tunnustusta ansaitsevaksi lahjakkuudeksi". Vuonna 1997 ilmestyi hänen levynsä Music for Violin Alone Tzadik-levymerkillä. Hän on naimisissa pianisti Sylvie Courvoisierin kanssa.AllAboutJazz.com: To Fly To Steal Feldman kantaesitti Guus Janssenin viulukonserton Alankomaiden radion filharmonisen orkesterin solistina.AVIAN MUSIC: Guest Performers ==Diskografia== * The Chromatic Persuaders (Konnex, 1994) * Music for Violin Alone (Tzadik Records, 1995) * The Chromatic Persuaders (Timescraper, 1997) * Music for Piano and Violin (Avant, 1999) * Book of Tells (Enja, 2005) * What Exit? (ECM, 2006) * Secrets (Tzadik Records, 2009) ===John Abercrombie=== * Open Land (ECM, 1998) * Cat 'n' Mouse (ECM, 2000) * Class Trip (ECM, 2003) * The Third Quartet (ECM, 2006) * Wait Till You See Her (ECM, 2008) ===Muhal Richard Abrams=== * One Line, Two Views (New World, 1995) * The Visibility of Thought‎ (Mutable, 2001) ===Dave Douglas=== * Parallel‎ (Soul Note, 1993) * Five‎ (Soul Note, 1996) * Charms of the Night Sky‎ (Winter & Winter, 1998) * Convergence‎ (Soul Note, 1999) * A Thousand Evenings‎ (RCA, 2000) * El Trilogy‎ (BMG, 2001) * Witness‎ (RCA, 2001) ===Marc Ribot=== * Soundtracks Volume 2‎ (Tzadik, 2003) ===Tom Varner=== * The Mystery of Compassion ‎(Soul Note, 1992) ===John Zorn=== * Kristallnacht ‎(Eva, 1993) * Bar Kokhba ‎(Tzadik, 1996) * Filmworks VI: 1996 (Tzadik, 1997) * Duras: Duchamp‎ (Tzadik, 1997) * The Circle Maker ‎(Tzadik, 1998) * Filmworks VIII: 1997 (Tzadik, 1998) * The String Quartets‎ (Tzadik, 1999) * Taboo & Exile ‎(Tzadik, 1999) * Filmworks XI: Secret Lives‎ (Tzadik, 2002) * Cobra: John Zorn's Game Pieces Volume 2‎ (Tzadik, 2002) * Filmworks XII: Three Documentaries‎ (Tzadik, 2002) * Masada Recital (Tzadik, 2004) with Sylvie Courvoisier * Filmworks XVIII: The Treatment‎ (Tzadik, 2006) * 50th Birthday Celebration Volume 1‎ (Tzadik, 2004) with Masada String Trio * 50th Birthday Celebration Volume 11‎ (Tzadik, 2005) with Bar Kokhba Sextet * Azazel: Book of Angels Volume 2‎ (Tzadik, 2005) with Sylvie Courvoisier * Malphas: Book of Angels Volume 3‎ (Tzadik, 2005) with Sylvie Courvoisier * Lucifer: Book of Angels Volume 10‎ (Tzadik, 2008) with Bar Kokhba Sextet * Filmworks XX: Sholem Aleichem‎ (Tzadik, 2008) == Lähteet == Luokka:Yhdysvaltalaiset jazzmuusikot Luokka:Yhdysvaltalaiset viulistit Luokka:Jazzviulistit Luokka:Vuonna 1955 syntyneet Luokka:Elävät henkilöt
Mimi Pollak

Mimi Pollak, oik. Maria Helena Pollak, (9. huhtikuuta 1903 Karlstad, Värmlanti, Ruotsi – 11. elokuuta 1999 Tukholma, Ruotsi) oli ruotsalainen näyttelijä ja ohjaaja. Hänen vanhempansa olivat Itävallan juutalaisia.Mimi Pollak Svensk Filmdatabasissa, viitattu 26.8.2012 Pollak kävi Dramatenin oppilaskoulun 1922–1924, jossa hänen opiskelutovereitaan olivat muun muassa Greta Garbo ja ohjaaja Alf Sjöberg. Pollak oli Dramatenin ensimmäinen naisohjaaja 1948 ohjauksellaan Jean Genet'n näytelmästä Piiat (Les Bonnes). Hän työskenteli Dramatenissa 1920-1950-luvuilla pääasiassa näyttelijänä, sittemmin ohjaajana 1950-1970-luvuilla, ja hän opetti Dramatenin koulussa. Hän ohjasi kuutisenkymmentä näytelmää ja teki lisäksi 30 roolia elokuvassa ja televisiossa. Pollak oli jonkin aikaa naimisissa näyttelijä Nils Lundellin kanssa. Pollak julkaisi 1989 muistelmat Teaterlek. == Filmografia == === Näyttelijänä === * Amatörfilmen, 1922 * Andersson, Pettersson och Lundström, 1923 * Sven Klingas levnadsöde, 1926 * Untako vai totta?, 1940 * Minulla on kaksi rouvaa, 1940 * Spökreportern, 1941 * Liekkejä hämärässä, 1942 * Me kotiorjat, 1942 * Den långa vägen, 1947 * Illallinen kahdelle, 1947 * Pinnasi päivän, 1949 * Hän oli vain äiti, 1949 * Katu, 1949 * Kesäinen leikki, 1951 * Väärä murha, 1955 * Ansa, 1965 * Vaahteramäen Eemeli, 1971 * I frid och värdighet, 1978 * Syyssonaatti, 1978 * Jäähyväiset * Kotkan lento, 1983 * August Strindberg ett liv, (tv, 1985) * Amorosa, 1986 * Agnes Cecilia, 1991 === Ohjaajana === * Malin går hem 1953 * Rätten att älska, Max von Sydowin kanssa, 1956 * Tredje personen, televisioelokuva, (ohjaus yhteistyössä Hans Abramsonin kanssa), 1957 * Leleus testamente, televisioelokuva, 1968 ==Lähteet== == Aiheesta muualla == * * * Luokka:Ruotsalaiset teatteriohjaajat Luokka:Ruotsalaiset elokuvaohjaajat Luokka:Ruotsalaiset näyttelijät Luokka:Vuonna 1903 syntyneet Luokka:Vuonna 1999 kuolleet
Safiirimarjukka

Safiirimarjukka (Chlorophonia cyanea) on Etelä-Amerikassa tavattava varpuslintu. Se ja muut smaragdimarjukoiden suvun lajit on perinteisesti luokiteltu kuuluvaksi tangaroiden heimoon, mutta voivat olla läheisempää sukua peipoille. == Koko ja ulkonäkö == Kooltaan safiirimarjukka on noin 12 cm. Pää on kokonaan vihreä lukuun ottamatta sinistä silmänympärysrengasta. Niska, selkä ja yläperä ovat lajilla väriltään siniset ja siivet sekä pyrstö ovat vihreät. Safiirimarjukan rinta ja vatsa ovat väritykseltään kirkkaan keltaiset. Naaras on vaaleampi ja sinistä on vain silmien ympärillä. Selkä on vihreä ja vatsa vihertävän keltainen. == Levinneisyys ja elinympäristö == Safiirimarjukan levinneisyys on varsin laikuttainen. Lajia tavataan Venezuelan pohjoisrannikolta sekä itäosasta Andeilta. Lisäksi Andeilla lintua esiintyy Kolumbiassa, Ecuadorissa, Perussa ja Boliviassa. Safiirimarjukan eteläisin esiintymisalue ulottuu Brasilian etelärannikolta Paraguayn kautta Argentiinan pohjoisosaan. Linnun elinympäristöä ovat kosteiden metsien lehvästöt, metsien reunat ja aukiot, joilla kasvaa yksittäisiä puita. Lajin elinympäristöt sijaitsevat yleensä 500–2 200 metrin korkeudella merenpinnasta. == Elintavat == Safiirimarjukat liikkuvat pienissä ryhmissä ja voivat liittyä sekaparviin. Muiden smaragdimarjukoiden tapaan lajin ravinto koostuu erityisesti mistelin marjoista. Linnun pesä on pallomainen. == Lähteet == Luokka:Peipot
Passacaglia (Webern)

Passacaglia (op. 1) on Anton Webernin keväällä 1908 orkesterille säveltämä teos, passacaglia. Säveltäjä itse johti teoksen kantaesityksen marraskuussa Wienissä. Passacagliasta tuli suhteellisen suosittu, ja osin tämän innoittamana Webern sovitti sen vuonna 1918 soitettavaksi pianolla kuusikätisesti. Tämä sovitus on sittemmin kadonnut.Allmusic.com: Passacaglia for orchestra, Op. 1 > Description Musiikki rakentuu d-molliin sävelletyn toistuvan kahdeksantahtisen bassokuvion ympärille. Teoksen myöhemmässä vaiheessa kuitenkin kuullaan myös pitkiä vapaasti sävellettyjä jaksoja, joissa teema katoaa. == Lähteet == Luokka:Anton Webernin teokset Luokka:1900-vuosikymmenen musiikkiteokset
Val Ferret

Val Ferret käsittää kaksi laaksoa Mont Blancin massiivin pohjoisosien etelä- ja itäpuolella. Niistä toinen sijaitsee Italiassa ja toinen Sveitsissä. Valtioiden rajalla laaksoja erottavat Col Ferretin solat. Laaksokokonaisuuden idänpuoleiset vuoret ovat suurimmilta osin 2 000–3 000 metrin korkuisia, kun taas länsipuolella osa huipuista yltää yli 4 000 metriin merenpinnan tasosta. Italian puoleisen laakson pohjalla virtaa Dora di Ferret -joki, joka laskee Aostan laakson Dora Balteaan. Sveitsin puoleisen laakson pohjalla virtaa Drancejokeen laskeva Drance de Ferret. ==Aiheesta muualla== , laakson Italian puoleinen osa , laakson Sveitsin puoleinen osa Luokka:Sveitsin laaksot Luokka:Italian laaksot Luokka:Valais
Waltteri Immonen -palkinto

Waltteri Immonen -palkinto on Suomen Jääkiekkoliiton vuosittain jakama palkinto, joka annetaan sille Mestiksen pelaajalle, joka on osoittanut esimerkillisintä urheiluhenkeä ja käytöstä kauden Mestis-otteluissa sekä huipputason osaamista joukkueensa riveissä. Palkinto on myönnetty kaudesta 1987–1988 alkaen ja ensimmäinen palkinnon saaja oli Reipas Lahden Paul Högbacka. Syksyllä 2010 palkinto nimettiin Waltteri Immosen mukaan. ==Palkinnon saajat== Kausi Pelaaja Pelipaikka Joukkue 1987–1988 Paul Högbacka hyökkääjä Reipas Lahti 1988–1989 Waltteri Immonen puolustaja Jokerit 1989–1990 Mika Helkearo hyökkääjä FoPS 1990–1991 Mika Helkearo hyökkääjä FoPS 1991–1992 Jouko Myrrä hyökkääjä KooKoo 1992–1993 Jouko Myrrä hyökkääjä TuTo 1993–1994 Marko Lapinkoski hyökkääjä Kärpät 1994–1995 Matti Nevalainen hyökkääjä SaiPa 1995–1996 Mika Helkearo hyökkääjä FPS 1996–1997 Petri Lehtonen hyökkääjä FPS 1997–1998 Kari Syväsalmi hyökkääjä TuTo 1998–1999 Petri Lehtonen hyökkääjä FPS 1999–2000 Antti Virtanen hyökkääjä Sport 2000–2001 Tuomas Jalava hyökkääjä TuTo 2001–2002 Petri Lehtonen hyökkääjä Jukurit 2002–2003 Ilari Filppula hyökkääjä Kiekko-Vantaa 2003–2004 Jani Uski hyökkääjä Hermes 2004–2005 Matias Loppi hyökkääjä Kiekko-Vantaa 2005–2006 Jani Keränen hyökkääjä Jokipojat 2006–2007 Jarkko Oikarinen hyökkääjä Kiekko-Vantaa 2007–2008 Marko Virtala hyökkääjä Hokki 2008–2009 Jaakko Pellinen hyökkääjä LeKi 2009–2010 Antti Kerälä hyökkääjä Jokipojat 2010–2011 Jan-Mikael Järvinen hyökkääjä SaPKo 2011–2012 Antti Virtanen hyökkääjä TUTO 2012–2013 Toni Jalo hyökkääjä Sport 2013–2014 Jan-Mikael Juutilainen hyökkääjä KooKoo 2014–2015 Mikko Virtanen hyökkääjä KooKoo 2015–2016 Teemu Turunen hyökkääjä Jukurit 2016–2017 Tuukka Rajamäki hyökkääjä Peliitat 2017–2018 Tatu Kokkola hyökkääjä IPK 2018–2019 Matias Lainio hyökkääjä SaPKo 2019–2020 Matias Varttinen hyökkääjä Jokipojat 2020–2021 Niko Lahtinen hyökkääjä KOOVEE 2021–2022 Joni Piipponen hyökkääjä Kiekko-Vantaa 2022–2023 Jere Vertanen puolustaja Ketterä ==Lähteet== Luokka:Mestispalkinnot
Rhamnus

Rhamnus voi viitata seuraaviin: * Rhamnus tai Rhamnous, antiikin aikainen kaupunki Attikassa Kreikassa * 9316 Rhamnus, pikkuplaneetta * ristipaatsamat eli paatsamat (Rhamnus), paatsamakasvien heimon kasvisuku
Ristipaatsamat

Ristipaatsamat eli paatsamat (Rhamnus) on paatsamakasvien heimon kasvisuku, johon kuuluu 147 lajia ja risteymälajia.Plants of the World Online: Rhamnus L. Viitattu 2.11.2023. Lajit ovat pääosin päiväntasaajan pohjoispuolella kasvavia ainavihantia, enintään 50 metriä korkeita puita ja pensaita. Suvun lajeista kaksi kasvaa Suomessa: Korpipaatsama (Rhamnus frangula) yleisenä maan etelä- sekä keskiosassa Etelä-Lapin korkeudelle ja orapaatsama (Rhamnus cathartica) Lounais-Suomessa. Paatsamista erotetaan usein suku Frangula eli haprapaatsamat, joihin korpipaatsama kuuluu nykyisessä luokituksessa. Paatsamia on käytetty hyödyksi värjäyksessä. == Paatsamalajeja == Luettelossa on sekä ristipaatsamien että nykyisten haprapaatsamien lajeja: * Azorienpaatsama (Rhamnus latifolia) * Alppipaatsama (Rhamnus alpina) * Baleaarienpaatsama (Rhamnus ludovici-salvatoris) * Hubeinpaatsama (Rhamnus globosa) * Kalliopaatsama (Rhamnus pallasii) * Kaukasianpaatsama (Rhamnus imeretina) * Korpipaatsama (Rhamnus frangula → Frangula alnus) * Lamopaatsama (Rhamnus pichleri) * Lemmonpaatsama (Rhamnus oleoides) ** Idänlemmonpaatsama (R. oleoides subsp. graecus) ** Lännenlemmonpaatsama (R. oleoides subsp. oleoides) * Louhupaatsama (Rhamnus saxatilis) * Lännenpaatsama (Rhamnus alnifolius) * Mantsurianpaatsama eli dahurianpaatsama (Rhamnus davurica) * Mattopaatsama (Rhamnus pumila) * Nyhäpaatsama (Rhamnus crenulata) * Nyppypaatsama (Rhamnus glandulosa) * Orapaatsama (Rhamnus cathartica) * Pukinpaatsama (Rhamnus lycioides) * Rohtopaatsama eli sagrada (Rhamnus purshiana → Frangula purshiana) * Suippupaatsama (Rhamnus schneideri) * Teneriffanpaatsama (Rhamnus integrifolia) * Ussurinpaatsama (Rhamnus ussuriensis) * Välimerenpaatsama (Rhamnus alaternus) * Väripaatsama (Rhamnus utilis) == Lähteet == == Aiheesta muualla == * Finto: Kassu – Kasvien suomenkieliset nimet: Paatsamat (Rhamnus) * Suomen Lajitietokeskus: Ristipaatsamat – Rhamnus * Funet: Paatsamat (Rhamnus) * ITIS: Rhamnus * United States Department of Agriculture (USDA): Rhamnus * Flora of China: Rhamnus
Rauniopaasisammal

Rauniopaasisammal (Schistidium apocarpum) on paasisammalten sukuun ja kivisammalten heimoon kuuluva elinvoimainen sammal. ==Ulkonäkö== Rauniopaasisammal on pienehkö (1-4 cm) sammal. Se kasvaa löyhinä tuppaina ja sen lehdet ovat teräväkärkiset ja pitkänomaiset. Sen itiöpesäkkeiden perä on lyhyt ja pesäkkeet jäävät versonkärkien tasalle. Pesäkkeiden suuvarushampaat ovat suuret ja punaiset. ==Levinneisyys== Rauniopaasisammal esiintyy pohjoisen pallonpuoliskon laukealla ja viileällä vyöhykkeellä. Suomessa se kasvaa koko maassa yleisenä. ==Elinympäristö== Rauniopaasisammal kasvaa karuilla ja rehevillä rantakallioilla, purokivillä ja varjoisten metsien kivillä. ==Lähteet== Luokka:Paasisammalet
Dennis Christopher

Dennis Christopher (syntyjään Dennis Carrelli, s. 2. joulukuuta 1955 Philadelphia, Pennsylvania, Yhdysvallat) on yhdysvaltalainen näyttelijä. Hänen tunnetuimpia roolejaan on ollut pääosa palkitussa nuorisoelokuvassa Fillarijengi (Breaking Away, 1979), josta hän sai Young Artist -palkinnon. Lisäksi hän on näytellyt tieteiselokuvissa. Hän on esiintynyt 40 elokuvassa ja TV-elokuvassa vuodesta 1975. Hän on myös näytellyt Stephen Kingin teokseen perustuvassa minisarjassa Se, jossa hän näytteli Eddie Kaspbrakia. Christopher tunnetaan myös Star Trek -sarjoista. == Osittainen filmografia == * Mitkä häät! (A Wedding, 1978) – Hughie Brenner * Fillarijengi (Breaking Away, 1979) – Dave Stohler * Kun valot sammuvat (Fade to Black, 1980) – Eric Binford * Uhka avaruudesta (The Falling, 1985) * Jake Speed (1986) * Stephen Kingin Se (It, 1990) – Eddie Kaspbrak * Tahto tappaa (Willing to Kill: The Texas Cheerleader Story, 1992) – Randy * Kuolettava hyökkäys (Deadly Invasion: The Killer Bee Nightmare, 1995) * Silencers (The Silencers, 1996) == Lähteet == == Aiheesta muualla == * * *Dennis Christopher Memory Alphassa (Star Trek wiki) Luokka:Yhdysvaltalaiset näyttelijät Luokka:Vuonna 1955 syntyneet Luokka:Elävät henkilöt
Sinisiivet

Sinisiivet (Polyommatinae) on sinisiipisten heimoon kuuluva alaheimo. Suurimmalla osalla alaheimon lajeista on siniset siivet. Kuitenkin alaheimoon kuuluu myös esimerkiksi ruskosinisiipi (Plebeius eumedon), jonka siivet ovat ruskeat. Alaheimon joukossa on pienin päiväperhonen, vähäsinisiipi (Brephium exilis), jota tavataan läntisellä pallonpuoliskolla. == Lajeja == * Kannussinisiipi (Cupido argiades) * Pikkusinisiipi (Cupido minimus) * Paatsamasinisiipi (Celastrina argiolus) * Virnasinisiipi (Glaudopsyche alexis) * Muurahaissinisiipi (Glaucopsyche arion) * Ruskosinisiipi (Plebeius eumedon) * Ketosinisiipi (Plebeius idas) * Huhtasinisiipi (Plebeius nicias) * Kalliosinisiipi (Scolitantides orion) == Lähteet == Luokka:Sinisiivet
Ruth Millar

Ruth Laura Millar (s. 1975 Irvine, Skotlanti) on brittiläinen näyttelijä. Hän on näytellyt Jackie Queeniä Life on Mars -televisiosarjassa ja sen spin-off- jatkosarjassa Ashes to Ashes. ==Aiheesta muualla== * Luokka:Brittiläiset näyttelijät Luokka:Vuonna 1975 syntyneet Luokka:Elävät henkilöt
Ivar Andresen

Ivar Frithiof Andresen (27. heinäkuuta 1896 Kristiania – 6. marraskuuta 1940 Tukholma) oli norjalainen oopperalaulaja, joka oli äänialaltaan bassoIvar F. Andrésen . Rockipedia.no.. Hän loi menestyksekkään uran Euroopassa ja Yhdysvalloissa. == Ura == Andresen debytoi vuonna 1919 Tukholmassa ja työskenteli sen jälkeen Ruotsin kuninkaallisessa oopperassa vuosina 1921–1926. Sen jälkeen hän esiintyi muun muassa Dresdenin Semperoperissa (vuosina 1926–1931), Berliinin Staatsoperissa (vuosina 1931–1935) ja vieraili vuotuisilla Bayreuthin musiikkijuhlilla vuosina 1927–1936. Andresen sai huomattavaa suosiota Englannissa, Yhdysvalloissa ja Saksassa. Andresen oli ensimmäinen norjalainen, joka esiintyi New Yorkin Metropolitan-oopperassa. Häntä kutsuttiin vuosisadan ääneksiRockipedia: Ivar F Andresen : Århundrets Stemme . Rockipedia.no.. Andresen kuoli 44-vuotiaana Ruotsissa vuonna 1940. ==Lähteet== Luokka:Norjalaiset oopperalaulajat Luokka:Vuonna 1896 syntyneet Luokka:Vuonna 1940 kuolleet
The City (televisiosarja Music Television -kanavalla)

The City on yhdysvaltalaisen menestysreality The Hillsin jatkosarja. Cityn pääosassa on Hillsistäkin tuttu Whitney Port, joka lähtee töihin Diane von Fürstenbergin suureen muotitaloon New Yorkiin. Suomessa Sub esitti sarjan ensimmäisen tuotantokauden keväällä 2010. Yhdysvalloissa toinen tuotantokausi alkoi huhtikuussa 2010. ==Lähteet== *Sub.fi *MTV.com Luokka:Music Televisionin tositelevisio-ohjelmat
Anchee Min

pienoiskuva|Anchee Min vuonna 2014. Anchee Min (閔安琪; Mín Ānqí; s. 14. tammikuuta 1957 Shanghai) on kiinalais-yhdysvaltalainen kirjailija. Anchee Min muutti Yhdysvaltoihin 1987. Vuonna 1997 hän julkaisi kansainväliseksi bestselleriksi nousseen muistelmaromaanin Punainen Atsalea. Kirjailija asuu Kaliforniassa miehensä ja tyttärensä kanssa. ==Teokset== ===Suomennetut teokset=== * * === Suomentamattomat teokset === * Katherine (1995) * Wild Ginger (2002) * Empress Orchid (2004) * The Last Empress (2007) * Pearl of China (2010) == Lähteet == * * Anchee Min Luokka:Kiinalaiset kirjailijat Luokka:Vuonna 1957 syntyneet Luokka:Elävät henkilöt
Kivisammalet (heimo)

Kivisammalten heimo (Grimmiaceae) kuuluu kivisammalten lahkoon. Siihen kuuluu monenkokoisia, yleensä tummanvihreitä sammalia. Kivenpintakasvi, litofyytti, on kasvilaji, jonka kasvualustana on kiinteä kivipinta. Suomessa kivenpintakasveja ovat mm. kivisammalet. Niiden lehdet ovat kuivana varrenmyötäisiä ja kosteina harittavia. Kivisammalten luokittelu on kiistanalaista, mutta siihen katsotaan kuuluvan noin 11 sukua ja noin 325 lajia. Grimmioideae-alaheimoon kuuluvat paasisammalet, kivisammalet ja kolusammal. Racomitrioideae-alaheimoon kuuluu tierasammalten suku. ==Lähteet== == Aiheesta muualla == *ITIS: Grimmiaceae * Luokka:Kasviheimot
Pelota olympialaisissa

Pelota on järjestetty olympialaisissa kerran virallisena lajina ja kolmesti näytöslajina. Pelota oli virallisena lajina mukana vuonna 1900 ja näytöslajina vuosina 1924, 1968 ja 1992. Pelota on järjestetty ainoastaan miehille. Olympiamitalin pelotasta ovat voittaneet ainoastaan neljä henkilöä, José de Amézola y Aspizúa ja Francisco Villota kultaa ja Maurice Durquetty ja Etchegaray hopeaa. ==Mitalistit== ==Mitalitaulukko== == Lähteet == *
José de Amézola y Aspizúa

José de Amézola y Aspizúa (9. tammikuuta 1874 Izarra – 1922 Cercedilla) oli espanjalainen pelotari ja olympiavoittaja. Hän voitti kultaa Pariisin olympialaisissa 1900 yhdessä parinsa Francisco Villotan kanssa lyöden ranskalaisen joukkueen, Maurice Durquettyn ja Etchegarayn. Koska pelota on ollut virallisena lajina olympialaisissa vain vuonna 1900, Amézola ja Villota ovat ainoat lajin olympiakultamitalistit. ==Lähteet== Luokka:Espanjalaiset olympiavoittajat Luokka:Pelotarit Luokka:Vuonna 1874 syntyneet Luokka:Vuonna 1922 kuolleet
Riku Rikas

Riku Rikas on vuonna 1994 valmistunut yhdysvaltalainen komediaelokuva. Elokuvan pääosassa on Macaulay Culkin. == Juoni == Elokuva kertoo pojasta nimeltä Riku, jonka vanhemmat ovat todella rikkaita. Rikulla on kaikkea, mistä muut lapset voivat vain uneksia, mutta hän kaipaa silti ystäviä elämäänsä. Riku on kiinnostunut baseballista ja yrittää tutustua muihin lapsiin, jotka pelaavat sitä. Rikulla on aluksi vaikeuksia, mutta myöhemmin välit alkavat lämmetä lasten välillä. Rikun vanhemmat lähtevät matkalle, ja sillä välin hänen isänsä työntekijä Van Dough havittelee Rikkaitten perheen omaisuutta. Van Dough on järjestänyt heidän koneeseensa pommin ja kone räjähtää, mutta Rikkaat pelastuvat. He pelastavat lentokoneen ruhosta itselleen täytettävän pelastusveneen ja kelluvat sillä. Kotona Riku suree vanhempiaan, mutta hänellä on silti tunne, että he ovat elossa. Hänen hovimestarinsa Cadbury hoitaa häntä ja yhdessä hänen kanssaan he huolehtivat isänsä firmasta. Cadbury juonitaan putkaan, mutta pääsee pakenemaan Rikun ja tohtori Älypään avulla. Van Dough on asentanut Rikun kotiin turvakamerat ja erottanut kaikki työntekijät, korvaten heidät omilla alaisillaan. Riku yrittää saada hänen ja isänsä yhteydenpitovälineen, "isilinjan", kuntoon, mutta Van Dough onnistuu estämään sen. Riku ja hänen ystävänsä yrittävät saada isilinjan kuntoon, jotta hän löytäisi vanhempansa. Hän löytää heidät, koska he sattuvat olemaan samalla hetkellä Rikun sängyssä heidät vanginneen Van Doughin kanssa. Van Dough lähtee Rikun vanhempien kanssa heidän holviinsa, koska luulee heidän omaisuutensa olevan siellä. Samalla hän järjestää Rikun ja tämän ystävät Älypään keksimään laitteeseen joka muuttaa kaikki siihen syötetyt esineet keilapalloiksi. Älypää ehtii juuri ja juuri pelastamaan heidät ja Riku lähtee pelastamaan vanhempiansa. Hän saa heidät pelastettua ja Van Dough pidätetään. Riku sai vanhempansa takaisin sekä haluamiaan ystäviä, joiden kanssa voi pelata baseballia. == Rooleissa == == Lähteet == Luokka:Vuoden 1994 yhdysvaltalaiset elokuvat Luokka:Yhdysvaltalaiset komediaelokuvat Luokka:Donald Petrien ohjaamat elokuvat Luokka:Sarjakuviin pohjautuvat elokuvat Luokka:Yhdysvaltalaiset perhe-elokuvat Luokka:Elokuvat ystävyydestä
12 Victoria

12 Victoria (symboli: ) on päävyöhykkeen asteroidi eli pikkuplaneetta, joka kiertää Aurinkoa asteroidivyöhykkeellä Marsin ja Jupiterin välissä. Sen löysi J. R. Hind vuonna 1850. Nimensä asteroidi sai roomalaisen mytologian Victorian mukaan, mutta nimi viittaa myös Britannian kuningatar Viktoriaan. Asteroideja oli pidetty planeettoina 1800-luvun alussa, mutta kun yhä uusia (joihin Victoriakin kuuluu) löytyi nopeasti lisää, niin ne menettivät vähitellen asemansa. ==Lähteet== *JPL Small-Body Database Browser: 12 Victoria * Hubble Images of Asteroids Help Astronomers Prepare for Spacecraft Visit *When did the asteroids become minor planets? * *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit
Fortuna (täsmennyssivu)

Fortuna tarkoittaa seuraavia: *Fortuna, jumalatar roomalaisessa mytologiassa *19 Fortuna, asteroidi *Fortuna, lautapeli *”O Fortuna”, Carmina Burana -kokoelmaan sisältyvä runo ja Carl Orffin siitä säveltämä laulu *Fortuna Extraliga, Tšekin salibandyn korkein sarjataso *urheiluseuroja: ** Fortuna Düsseldorf, saksalainen jalkapalloseura ** Fortuna Hjørring, tanskalainen jalkapalloseura ** Fortuna Sittard, alankomaalainen jalkapalloseura ** Oriveden Fortuna, suomalainen jääkiekkoseura *Costa Fortuna, Costa Cruises'in risteilyalus *Fortuna-kortteli, liikekortteli Turussa *Fortuna Silver Mines, kanadalainen kaivosyhtiö *M/S Fortuna, vuonna 1987 uponnut suomalainen rahtilaiva *Fortuna, seuraavien henkilöiden sukunimi: **Barbro Christina Hästesko-Fortuna (1698–1771), suomenruotsalainen lääkäri ja maanomistaja **Diego Fortuna (s. 1968), italialainen kiekonheittäjä **Wojciech Fortuna (s. 1952), puolalainen mäkihyppääjä. ==Katso myös== *Fortune
19 Fortuna

19 Fortuna (symboli: ) on Marsin ja Jupiterin välisellä asteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. R. Hind vuonna 1852. Nimensä pikkuplaneetta sai Fortuna-jumalattaren mukaan. Fortuna on melko kookas asteroidivyöhykkeen kohteeksi, sillä sen läpimitta on noin 200 km. Asteroidin pyörähdysaika eli sen vuorokauden pituus on noin 7,44 tuntia. ==Lähteet== *JPL Small-Body Database Browser: 19 Fortuna * * *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit
Žytkavitšy

Žytkavitšy () eli Žitkovitši ) on pieni noin 15 893 asukkaan kaupunki Homelin alueella Valko-Venäjän eteläosissa. Žytkavitšyn kaupunki, joka on samannimisen 40 838 asukkaan maaseutuvaltaisen hallintopiirin keskus, sijaitsee maanteitse 123 kilometriä Mozyrin ja 232 kilometriä Homelin (Gomel) länsipuolella. Pääkaupunki Minskiin pohjoisessa on 230 kilometriä. == Historiaa== Ensimmäinen maininta Žytkavitšyn kylästä löytyy vuoden 1500 Liettuan suuriruhtinaskunnan asiakirjoista. Myöhemmin alueesta tuli osa Puola-Liettuaa. Sittemmin tämä maatalousvaltainen alue liitettiin Venäjän keisarikuntaan (Žitkovitšin volost). Polesian rautatien rakentaminen toi junanradan Žytkavitšyyn 1886 ja loi pohjaa puunjalostusteollisuuden samoin kuin maataloustuotteiden jatkojalostukselle. Kylä ja ympäröivä maaseutualue kasvoi vähitellen. Nimitys kaupungiksi tuli vuonna 1971 eli Valko-Venäjän sosialistisen neuvostotasavallan vuosina. == Liikenneyhteydet, Turau ja Pripetin kansallispuisto== Žytkavitšyn rautatieasema sijaitsee eteläisen poikittaisrautatien eli länsi-itäsuuntaisen Brest-Kobryn-Pinsk-Luninets- Žytkavitšy-Kalinkavitšy-Retšytsa-Homel-radan varrella. Valtatieyhteyksistä tärkein on samansuuntainen M10-valtatie (Brest-Kobryn-Kalinkavitšy-Homel), joka kulkee 5 kilometriä Žytkavitšyn keskustasta pohjoiseen. Valtatieltä etelään erkaneva P88-kantatie kulkee kaupungin keskustan läpi ja jatkaa etelään Pripet-joen yli, ja kääntyy joen eteläpuolella länteen historialliseen Turaun kaupunkiin (Žytkavitšyn keskustasta 26 km), joka kuuluu saman Žytkavitšyn piiriin.. Dneprin navigoitava sivujoki Pripet on myös kaupallisen proomuliikenteen käytössä. Muun muassa linnustonsa puolesta merkittävä, 1996 perustettu Pripetin kansallispuisto sijaitsee suurelta osin Žytkavitšyn alueella. Kansallispuistoa taustoittava luontomuseo löytyy samaan hallintopiiriin kuuluvasta Turaun pikkukaupungista (2 967 as., väestönlaskenta 10/2009). Myös Keski-Pripetin kansallinen maisemansuojelualue, joka on Valko- Venäjän tunnetuimpia Ramsarin sopimuksen mukaisia vesiperäisiä suojelualueita, sijaitsee osaksi Žytkavitšyn piirin alueella. == Lähteet == == Aiheesta muualla == *Lyhyt kuvaus kaupungista (BYcity.org) *Kuvausta kaupungista (garady.org) *Kaupunkikartta (BYcity.org) *WikiMapia karttalinkki kaupunkiin, kohteiden selitykset pääosin tai *Neuvostoliiton aikaista 1:200 000 topografikarttaa alueesta *Valokuvia Kalinkavitšyn kaupungista (globus.tut.by) *Valko-Venäjän juna-aikatauluja *Zhytkavichy web-site Luokka:Homelin alueen kaupungit
Logman

Logman Oy oli kurikkalainen metsäharvestereita, kuormatraktoreita ja kombiharvestereita valmistava yritys. Yritys oli perustettu vuonna 1992 ja työllisti noin 15 henkilöä. Valmistettavien koneiden kotimaisuusaste oli noin 75 prosenttia. Yhtiön tuotannosta kolmannes meni ulkomaille ja vientimaita olivat muun muassa Viro, Latvia, Venäjä ja Yhdysvallat. Logman Oy:n valmistamia metsäkonemalleja olivat Logman 801H, 811H, 821H, 811F ja 811c. Vuonna 2017 Sampo-Rosenlew osti Logmanin konkurssipesän, joka seurasi yrityksen 2. kesäkuuta samana vuonna tapahtunutta selvitystilaan ajautumista. == Lähteet == * Logman Oy === Viitteet === == Aiheesta muualla == * Yrityksen internetsivut Luokka:Konevalmistajat Luokka:Entiset suomalaiset teollisuusyritykset Luokka:Kurikka Luokka:Maatalouskonevalmistajat Luokka:Tavaramerkit
Radosav Petrović

Radosav ”Raća” Petrović (; s. 8. maaliskuuta 1989 Ub, Jugoslavia) on serbialainen jalkapalloilija. Hän on pelipaikaltaan keskikenttäpelaaja. == Ura == 20\. kesäkuuta 2008 Petrović siirtyi Radnički Obrenovacista Partizaniin ja teki joukkueen kanssa viisivuotisen sopimuksen. Hän pelasi 6. elokuuta 2008 ensimmäisen Mestarien liigan ottelunsa Inter Bakua vastaan. Ensimmäisen maalinsa joukkueessa hän teki 21. toukokuuta 2009 Serbian cupin loppuottelussa Sevojnoa vastaan. ===Maajoukkue=== Petrović teki ensiesiintymisensä Serbian maajoukkueessa 12. elokuuta 2009 pelatussa ystävyysottelussa Etelä-Afrikkaa vastaan. == Lähteet == == Aiheesta muualla == * Esittely Reprezentacija.rs- sivustolla Luokka:Serbialaiset jalkapalloilijat Luokka:Vuonna 1989 syntyneet Luokka:Elävät henkilöt
20 Massalia

20 Massalia on päävyöhykkeen asteroidi, eli pikkuplaneetta joka kiertää Aurinkoa Marsin ja Jupiterin välisellä asteroidivyöhykkeellä. Massalian löysi A. de Gasparis vuonna 1852. Nimensä pikkuplaneetta sai Marseillen kaupungin (kreikaksi Massalia) mukaan. Massalia oli ensimmäinen pikkuplaneetta, joka sai ei-mytologisen nimen. Ensimmäisinä löydetyt asteroidit oli nimetty kreikkalaisen ja roomalaisen mytologian jumalattarien mukaan, sillä niitä oli pidetty planeettoina. Yhä uusien asteroidien löytyminen kiihtyvällä tahdilla vuodesta 1845 (Astraea löytyi kyseisenä vuonna) lähtien oli kuitenkin johtanut niiden aseman menetykseen. Massalia ei ollut de Gasparisin ensimmäinen löytö, sillä hän oli jo löytänyt monia asteroideja, esim. Hygiean vuonna 1849. ==Lähteet== *JPL Small-Body Database Browser: 20 Massalia * *Discovery Circumstances: Numbered Minor Planets (1)-(5000): Minor Planet Center * Hubble Images of Asteroids Help Astronomers Prepare for Spacecraft Visit *When did the asteroids become minor planets? *JPL Small-Body Database Browser: 10 Hygiea ==Aiheesta muualla== *Models of Twenty Asteroids from Photometric Data Luokka:Päävyöhykkeen asteroidit
Nousunopeus

Lentomekaniikassa nousunopeus (RoC, rate of climb) on pystynopeus, jolla lentokoneen lentokorkeus kasvaa. Monissa maissa se ilmaistaan lentämisessa yksiköissä jalkaa minuutissa (ft/min), lentokoneen suunnitellussa käytetään nykyään yleensä SI-yksiköitä. Lentokoneessa tätä mittaa variometri (VSI, vertical speed indicator). Vastaava mutta vähemmän käytetty termi on olemassa myös lentokorkeuden vähemiselle, mutta se ei ole yhtälailla kriittinen lentokoneen suorituskyvyn mittari kuin nousunopeus. Lentokoneella on kaksi lentonopeutta, jolla saavutetaan optimaalinen nousu. Niistä käytetään termejä Vx ja Vy. Nopeudella Vx saavutetaan suurin nousukulma. Sitä käytetään lentoonnousussa lyhyiltä kentiltä, joiden nousulinjalla on esteitä, jotka pitää ylittää. Suihkumoottorilla varustetulle lentokoneelle tämä on minimivastusta vastaava lentonopeus. Nopeudella Vy saatutetaan suurin nousunopeushttp://ecfr.gpoaccess.gov/cgi/t/text/text- idx?c=ecfr;sid=4521512ee412f38bd81b10e0436a0a95;rgn=div5;view=text;node=14%3A1.0.1.1.1;idno=14;cc=ecfr#14:1.0.1.1.1.0.1.2 FAR §1.2 Nopeus Vx on aina pienempi kuin Vy. Vx kasvaa lentokorkeuden mukana, Vy pienenee lentokorkeuden kasvaessa. Lakikorkeudessa nämä ovat yhtä suuria. Nousunopeuden vallitseva maailmanennätys kuuluu venäläiselle MiG-29-hävittäjälentokoneelle, jolle se on suurimmillaan merenpinnan tasolla 330 m/s (65,000 ft/min) (1188 km/h). Koneen keskimääräinen nousunopeus merenpinnalta 6 km korkeuteen on 109 m/s (392 km/h) http://www.flug- revue.rotor.com/frtypen/FRMiG-29.htmFLUG REVUE Datafiles: Mikojan MiG-29 ==Lähteet== Luokka:Aerodynamiikka
Manitou (henkiolento)

Manitou on jonkin fyysisen henki tai sielu monien Pohjois-Amerikan algonkinkansojen perinteessä. Manitou on kaikissa ja kaikessa. Manitou kuvaa myös luonnon harmonista tasapainoa, joka on hyvin verrattavissa aasialaiseen elämänvoimaan eli qi-käsitteeseen. Yksinkertaisemmassa asiayhteydessä manitou voi viitata myös "henkiolentoon" eli yliluonnolliseen voimaan. Tämä henki (Manitou) on fyysisesti läsnä ja kosketeltava henkilö sekä käsite. Jokaisella asialla (ihmisellä, eläimellä, kasvilla, hyönteisellä, pikkukivellä, hiekanjyvällä ja jopa koneilla) on oma manitounsa. Myös cree- ja ojibwe-kielet käyttävät termiä henkien yleisnimityksenä. Samaa esiintyy myös Kanadan aboriginaalien kulttuurissa Termi oli jo laajalti levinnyt käsite ennen kuin eurooppalaiset saapuivat nykyiseen Pohjois-Amerikkaan. Vuonna 1585, kun Thomas Harriot dokumentoi ensimmäisenä Algonkin kielen Roanoke (Pamlico) -sanastoa, hän tulkitsi sanan mantóac merkityksen "Jumaliksi" (sana monikossa). Samankaltaisia termejä havaittiin lähes kaikilla Algonkin-kielillä. Shamanistisissa perinteissä sana manitous (tai manidoog tai manidoowag) on liitetty ihmisen toimiin saada jollekin haluttu vaikutus, kuten kasvi-manitous edesauttamaan paranemista tai puhveli-manitou paremman metsästysonnen saamiseksi. Anishinaabegien perinteessä manidoowag on yksi tapa päästä Suureen Yhteyteen. Manitou kytkeytyi paljolti erilaisiin asioihin joista alettiin vähitellen käyttää pelkistetympiä termejä. Vastaavanlaisia termejä käyttävät Anishinaabegit, joilla on oma manidoowish pienille eläimille, sekä manidoowag ja manidoons on hyönteisille; kaikkien näiden termien yhteinen merkitys on "pikku henki". Joissakin Algonkin-kielissä, kuten Iynu (Montagnais) sanalla manituw on alun perin tarkoitettu "vedenalaisia olentoja, joille metsästäjät tarjoavat tupakkaa rauhoittaakseen niitä matkatessaan näiden olentojen alueen läpi".Cree-kielen sanakirja Manitou liittyy myös Pohjois-Amerikan alkuperäisasukkaiden tapaan käyttää hikimajaa. Uskomuksen mukaan hikimajan manitou asui kiukaan kivissä ja tuli kivistä ulos löylyä heitettäessä.Hikimajoja, kylpylöitä ja parantavaa höyryä Manitou tulee asumuksestaan höyryn mukana ja asettuu kylpijän sisään. Se liikkuu kylpijän kehossa ja ajaa ulos kaiken, mikä aiheuttaa kipua. Ennen kuin manitou palaa kiukaaseen, se jättää jotain omasta luonnostaan kylpijään. Tämän takia uskomuksen mukaan olo tuntuu paremmalta hikimajassa olon jälkeen. Native American sweat lodge:Peyote and sacred myths == Lähteet == Luokka:Algonkin- kansat Luokka:Pohjois-Amerikan alkuperäiskansojen mytologia
Gadmental

Gadmental (eli Gadmertal) on Sveitsissä, itäisessä Bernin kantonissa, Innertkirchenin kunnassa ja Urin Alpeilla sijaitseva laakso. Laakson pohjalla virtaa Gadmerwasserjoki, joka saa alkunsa Giglivuoren eteläpuolelta noin 2 200 metrin korkeudesta. Idässä laakso päättyy 2 224 metriä korkeaan Susteninsolaan, jonka toisella puolella on Meientalin laakso, Urin kantonissa. Lännessä laakso yhdistyy Innertkirchenin kylässä Haslitalin laaksoon. Laaksoa pitkin kulkee päätie 6 () Innertkirchenistä Wasseniin. == Lähteet == * Luokka:Sveitsin laaksot Luokka:Bernin kantoni
Tiheyskorkeus

Tiheyskorkeus on ilmailussa käytetty lentokoneen lentokorkeus, joka vastaa kansainvälisen standardi-ilmakehän (ISA, International Standard Atmosphere) korkeutta, jolla on tietty ilman tiheys. Kyseessä on korjattu painekorkeus, jossa otetaan huomioon standardi-ilmakehästä poikkeava ilman lämpötila. Sekä ilman lämpötilan kasvu että pienemmässä määrin ilmankosteuden kasvu pienentävät ilman tiheyttä. ==Lentoturvallisuutta parantava laskentaparametri== Ilman tiheys vaikuttaa sekä lentokoneen aerodynaamiseen että sen voimalaitteen suorituskykyyn. AOPA Flight Training, Volume 19, Number 4; April 2007; Aircraft Owners and Pilots Association; ISSN 1047-6415 * ilman tiheyden lasku pienentää siiven nostovoimaa * potkurin tehokkuus heikkenee tiheyden laskiessa * voimalaitteen teho laskee ilman hapen määrän laskiessa; ts. korkealla, kuumissa ja kosteissa oloissa voimalaitteen tuottama teho on pienempi kuin matalalla, kylmässä ja kuivassa ilmassa * suuremmassa tiheyskorkeudessa lentokone kiihtyy hitaammin lähtökiidossa ja lennon aikana * sakkausnopeus kasvaa tiheyskorkeuden kasvaessa * lentokoneen nousunopeus on pienempi tiheyskorkeuden kasvaessa ==Määritys== Kuivalle ilmalle tiheyskorkeus lasketaan: : \mathrm{DA} = 144745,11628 \left[1-\left(\frac{P_0/P_{SL}}{\mathrm{T}/T_{SL}}\right)^b\right] missä : \mathrm{DA}= tiheyskorkeus (jalkaa, ft) : P_0= ilmanpaine (staattinen paine) : P_{SL}= merenpinnan standardin mukainen paine eli 1013,25 hPa : \mathrm{T}= ilman lämpötila (K) : T_{SL}= merenpinnan standardin mukainen ilman lämpötila eli 288,15 K : b= 0,235 ==Lähteet== ==Aiheesta muualla== *Density Altitude Calculator *Density Altitude Calculator *Density Altitude influence on aircraft performance *http://www.tpub.com/content/aerographer/14269/css/14269_74.htm *http://wahiduddin.net/calc/density_altitude.htm Luokka:Ilmailu
Vincent Enyeama

Vincent Enyeama (s. 29. elokuuta 1982 Kaduna) on nigerialainen jalkapallomaalivahti, joka edusti pitkään Ranskan liigassa pelaavaa Lille OSC:tä ja pelasi myös muun muassa Israelissa. Enyeama pelasi Nigerian maajoukkueessa 19-vuotiaana MM-kisoissa 2002 alkulohko-ottelun Englantia vastaan ja MM-kisoissa 2010 kaikki Nigerian kolme ottelua. Enyeama teki ensimmäisen maalinsa maajoukkueessa 5. syyskuuta 2010 pelatussa Afrikan kisojen karsintaottelussa Madagaskaria vastaan. == Lähteet == Luokka:Nigerialaiset jalkapallomaalivahdit Luokka:Jalkapallon Afrikan mestarit Luokka:Vuonna 1982 syntyneet Luokka:Elävät henkilöt
Pelota kesäolympialaisissa 1900

Vuoden 1900 kesäolympialaisten pelota järjestettiin 14. kesäkuuta 1900 Pariisissa. Tämä oli ensimmäinen ja samalla viimeinen kerta kun pelota oli mukana olympialaisten ohjelmassa virallisena lajina. Ainoastaan kaksi joukkuetta osallistui lajiin, jolloin pelattiin vain yksi ottelu. Pisteet ovat tuntemattomat. ==Mitalistit== Kultaa Hopeaa Pronssia * * * José de Amézola y Aspizúa Francisco Villota * * * Maurice Durquetty Etchegaray Ei pronssimitalistia *
Pelota kesäolympialaisissa 1924

Vuonna 1924 kesäolympialaisissa pelota järjestettiin näytöslajina Boulogne- Billancourtssa. Tämä oli ensimmäinen kerta kun pelota oli mukana olympialaisten ohjelmassa näytöslajina. Ainoastaan espanjalaisia ja ranskalaisia osallistui pelotaan. Laji oli ainoastaan miehille. == Tapahtumat == Eskupilota # Iceta, Ledesma, Gastesi – 45 pistettä # – 26 pistettä Paleta # Adarraga, Cantolla – 40 pistettä # Etcheberryn veljekset – 26 pistettä Zesta punta # Sagrana, Garate, Santamaría – 60 pistettä # Camino, Harizpe, Magescas – 52 pistettä. Luokka:Kesäolympialaiset 1924 1924 Luokka:Näytöslajit
William Kvist

William Kvist Jørgensen (s. 24. helmikuuta 1985) on tanskalainen jalkapalloilija, joka on seuratasolla pelannut kotimaansa lisäksi Saksassa ja Englannissa. Kvist on monipuolinen puolustaja, joka viihtyy myös keskikentällä. Rønden kunnassa Jyllannissa syntynyt Kvist aloitti uransa paikallisessa Thorsager Rønde IF:ssä viisivuotiaana. Kahden vuoden päästä hän siirtyi Kööpenhaminaan. Marraskuussa 2000 Kvist debytoi Tanskan nuorisomaajoukkueessa ja kahta vuotta myöhemmin hän edusti maataan alle 17-vuotiaiden EM-kisoissa. Nuorena käsipalloakin harrastanut Kvist murtautui FC Kööpenhaminan edustusjoukkueeseen vuonna 2004 ja teki debyyttinsä 23. huhtikuuta 2004 ottelussa FC Nordsjællandia vastaan. Kvist on pelannut Tanskan maajoukkueessa yli 80 ottelua. Hänet valittiin Tanskan vuoden jalkapalloilijaksi 2010. == Lähteet == Luokka:Tanskalaiset jalkapalloilijat Luokka:Vuonna 1985 syntyneet Luokka:Elävät henkilöt
Ilpo Saunio

Ilpo Juhani Saunio (1. huhtikuuta 1939 Tyrväntö – 30. joulukuuta 1999 Helsinki) oli suomalainen pianisti, musiikkitoimittaja ja musiikintutkija, koulutukseltaan humanististen tieteiden kandidaatti. Hän oli merkittävä suomalaisen työväenmusiikin tutkija. ==Ura== Ilpo Saunio opiskeli pianonsoittoa Sibelius-Akatemiassa vuosina 1959–1965 sekä musiikkitiedettä Helsingin yliopistossa vuosina 1959–1960 ja Kölnin yliopistossa 1960–1961. Hän toimi Kansan Uutisten musiikkikriitikkona vuosina 1965−1982. Saunio osallistui keväällä 1967 yhdessä Markku Lahtelan, Kalevi Seilosen ja Tauno Tuomivaaran kanssa rauhanjärjestö Sadankomitean Helsingissä järjestämään, varusmiespalveluksesta kieltäytyneitä tukeneeseen mielenosoitukseen, jonka päätteeksi nelikko poltti julkisesti sotilaspassinsa. Teko herätti laajaa paheksuntaa, ja miehet tuomittiin sakkoihin. Saunio teki Yleisradioon 1970-luvulla laajoja etnomusikologisia ohjelmasarjoja mm. jazzin ja Latinalaisen Amerikan musiikin historiasta. Hänen aloitteestaan perustettiin vuonna 1979 Työväenmusiikki-instituutti (vuodesta 1991 Maailman musiikin keskus (), jonka johtajana hän toimi vuoteen 1989. Laitoksen toiminta on 1980-luvun lopulta lähtien painottunut maailmanmusiikin tutkimukseen, ja Saunio teki kenttätöitä Saksassa ja Kuubassa sekä Aasian ja Afrikan maissa. Sauniolle myönnettiin valtion tiedonjulkistamispalkinto vuonna 1971. == Julkaisuja == * * * * * * * Saunio, Ilpo: Etiopian musiikki, Musiikin Suunta 4/1986. == Lähteet == == Kirjallisuutta == * * Virtamo, Keijo (toim.): Otavan musiikkitieto. Helsinki: Otava, 1997. ISBN 951-1-14518-5. * Vuosisatamme kronikka. Jyväskylä: Gummerus, 1987. ==Aiheesta muualla== * Luokka:Suomalaiset pianistit Luokka:Suomalaiset muusikot Luokka:Musiikkitoimittajat Luokka:Suomalaiset musiikkitieteilijät Luokka:Vuonna 1939 syntyneet Luokka:Vuonna 1999 kuolleet Luokka:Tiedonjulkistamisen valtionpalkinnon saajat
Handelsblatt

Handelsblatt on saksalainen sanomalehti. Se on saksan kielellä ilmestyvä talous- ja finanssilehti, ja sitä julkaisee düsseldorfilainen Handelsblatt Media Group. Lehden päätoimittaja on Sebastian Matthes. Handelsblatt ilmestyy maanantaista perjantaihin, ja vuonna 2023 sen levikki oli noin 128 000. Vuonna 2022 Handelsblatt oli Saksan siteeratuin talousmedia. Handelsblattin ensimmäinen numero ilmestyi 16. toukokuuta 1946. Vuonna 1970 Handelsblattiin liitettiin kilpaileva talouslehti Industriekurier. Lehti siirtyi marraskuussa 2009 tabloid-formaattiin. == Lähteet == == Aiheesta muualla == * Lehden viralliset Internet-sivut Luokka:Saksalaiset sanomalehdet Luokka:Talouslehdet Luokka:Düsseldorf
Edinho

Edinho-nimisiä henkilöitä: * Edinho (Edino Nazareth Filho, s. 1955), brasilialainen jalkapalloilija * Edinho (Edinho Cholbi Nascimento, s. 1970), brasilialainen jalkapalloilija * Edinho (Arnaldo Edi Lopes da Silva, s. 1982), portugalilainen jalkapalloilija